Diari Oficial de la Generalitat Valenciana


Sumari del DOGV 5435, del 24-01-2007 (2007/466)

ORDRE de 3 de gener de 2007, de la Conselleria de Territori i Habitatge per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural, destinades a la gestió sostenible en matèria forestal, per a l'exercici 2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5435

Data del DOGV
:   24-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/466


Data del document
:   03-01-2007

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * protecció del bosc
    * lluita contra incendis
    * ajuda pública
    * reforestació
    * protecció del sòl
    * suport econòmic
    * persona jurídica
    * silvicultura
    * persona física
    * associació

El Reglament (CE) 1698/2005 del Consell de 20 de setembre del 2005 relatiu a l'ajuda al desenvolupament rural a través del Fons europeu agrícola de desenvolupament rural (FEADER), per al període 2007-2013, continua la tasca en la política de desenvolupament rural duta a terme pel Fons europeu d'orientació i garantia agrícola (FEOGA). D'aquesta manera, s'accentuen les inversions que sota directrius estratègiques cerquen com a objectiu el fet d'augmentar la competitivitat en els sectors de l'agricultura i la selvicultura, a través de diverses vies com la modernització d'explotacions, la concessió d'ajudes a joves, la formació i la informació, el foment i la inversió destinada a la producció d'energies renovables, repoblament de terres agrícoles i no agrícoles, utilització sostenible de les terres o protecció dels boscos. Tenint en compte la importància dels sistemes agroforestals, s'accentua la part mediambiental de les actuacions a les zones rurals, però sense oblidar al seu torn que la política de desenvolupament rural ha de tenir com a objectiu reestablir i reforçar la competitivitat i contribuir així al manteniment i la creació d'ocupació en aquestes zones.
L'article 32, d'aquest reglament assenyala que la silvicultura forma part integrant del desenvolupament rural i, d'altra banda, l'ajuda a la utilització sostenible de les terres ha de comprendre la gestió sostenible dels boscos i el seu paper multifuncional. Els boscos generen múltiples beneficis, ja que proporcionen la matèria primera necessària per a l'elaboració de productes renovables i respectuosos del medi ambient, i exerceixen una funció important en matèria de benestar econòmic, diversitat biològica, cicle global del carboni, equilibri hidrològic, control de l'erosió i prevenció de catàstrofes naturals i exerceixen a més una funció social i recreativa.
Les mesures relatives a la selvicultura han d'adoptar-se a la llum dels compromisos subscrits per la Comunitat i els estats membres a escala internacional, sobre la base dels programes forestals nacionals o subnacionals dels estats membres o instruments equivalents, els quals han de tenir en compte els compromisos subscrits en les conferències ministerials sobre la protecció dels boscos a Europa. Les mesures relatives a la silvicultura han de contribuir a l'aplicació de l'estratègia forestal comunitària. Aquesta ajuda ha d'evitar distorsionar la competència i no ha de tenir cap incidència en el mercat.
Aquest reglament, d'acord amb les conclusions de la conferència de Salzburg (novembre del 2003) i les orientacions estratègiques dels consells europeus de Lisboa i Göteborg, emfatitza en les facetes econòmica, mediambiental i social de la sostenibilitat, l'agricultura i la silvicultura, les quals tenen una importància decisiva pel que fa a la utilització de les terres i la gestió dels recursos naturals de les zones rurals de la Unió Europea, a més de constituir una important plataforma de diversificació econòmica per a la població rural.
La Llei 3/1993, de 9 de desembre, forestal de la Comunitat Valenciana, determina en els articles 64 i següents, l'establiment d'ajudes econòmiques als propietaris públics i privats dels terrenys forestals o a les persones naturals i jurídiques a les quals aquests hagueren cedit l'ús o el gaudi dels seus terrenys o establit acords, que impliquen la millora i la conservació de les muntanyes mitjançant treballs forestals, per a la qual cosa es tindran en compte les previsions contingudes en els plans d'ordenació i en els programes tècnics.
Amb aquest fi la Conselleria de Territori i Habitatge ha introduït gradualment diverses ajudes a través de distintes ordres reguladores que han permés el finançament de diverses accions de millora i protecció dels boscos valencians.
Per raó de tot el que antecedeix, la Direcció General de Gestió del Medi Natural de la Conselleria de Territori i Habitatge gestiona, mitjançant convocatòries públiques individualitzades, diferents línies d'ajudes, aquestes són tant subvencions corrents, com de capital.
La present ordre no està sotmesa a l'article 87 del tractat de la UE, excepte les actuacions del punt 2.b, 2.c i 2.d, de la primera activitat de l'annex I.
Aquestes ajudes es concediran d'acord amb el que establix el Reglament (CE) núm. 69/2001 de la Comissió, de 12 de gener de 2001, relatiu a l'aplicació dels articles 87 i 88 del tractat CE d'ajudes de minimis, i si és el cas la normativa que el substituïsca.
Per això, i ateses les facultats que em confereix l'article 35 de la Llei 5/1983, de 30 de desembre, del Govern Valencià i l'article 47.3 del Text refós de la Llei d'hisenda pública de la Generalitat Valenciana,
ORDENE
Article 1. Objecte i àmbit d'aplicació
1. Constitueix l'objecte de la present ordre convocar les ajudes gestionades per la Direcció General de Gestió del Medi Natural de la Conselleria de Territori i Habitatge per a l'exercici 2007, i aprovar les bases reguladores per les quals es regeix aquesta convocatòria.
2. La present ordre s'aplicarà a les ajudes destinades a la gestió sostenible en matèria forestal a la Comunitat Valenciana, les quals es regiran per les bases reguladores que figuren en l'annex inclòs en aquesta ordre.
Article 2. Finançament de les ajudes
Els imports globals màxims i les seues línies d'actuació estan consignats en el Projecte de llei de pressupostos per a l'exercici 2007, i són els següents:
1. Protecció, conservació i millora dels espais forestals. Aplicació pressupostària 51.92.28.449.60, línia T4832000.
La línia estarà dotada durant l'any 2007 amb un màxim de 3.204.000 Euros.
2. Suport a l'associacionisme forestal. Aplicació pressupostària 67.83.96.199.28, línia T6255000.
La línia estarà dotada durant l'any 2007 amb un màxim de 60.000 Euros
DISPOSICIÓ ADDICIONAL
Única
La convocatòria de les ajudes establides en aquesta ordre es tramitarà pel procediment anticipat, d'acord amb l'Ordre de 26 de setembre de 1994, de la Conselleria d'Economia i Hisenda, per la qual cosa la seua concessió estarà condicionada a l'existència, en el pressupost de l'exercici 2007 de crèdit suficient i adequat.
Tots els actes dictats en els expedients de subvenció, s'entendran condicionats que, en dictar la corresponent resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.
DISPOSICIÓ TRANSITÒRIA
Única
Les sol·licituds d'ajudes presentades d'acord amb les bases de les ordres a què fa referència la disposició derogatòria, per a l'exercici 2007 seran tramitades de conformitat amb les noves bases reguladores establides en aquesta ordre, sense perjudici que la Direcció General de Gestió del Medi Natural puga requerir del sol·licitant l'aportació de tots aquells documents o dades complementàries que d'acord amb aquesta ordre resulten exigibles per a la seua adaptació a aquesta.
DISPOSICIÓ DEROGATÒRIA
Única
Queda expressament derogada la següent ordre d'ajuda:
Ordre de 22 de novembre del 2005, de la Conselleria de Territori i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural en matèria forestal, caça i conservació de la biodiversitat per a l'exercici 2006. DOGV núm. 5154 (14/12/2005)
DISPOSICIONS FINALS
Primera
En tot el no regulat en aquesta ordre, s'aplicarà el que disposa el Decret legislatiu, de 26 de juny de 1991, de la Generalitat Valenciana, pel qual s'aprova el Text refós de la Llei d'hisenda pública de la Generalitat Valenciana, com també els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei general de subvencions.
Segona
En l'àmbit de la present ordre, s'atribueixen a la Direcció General de Gestió del Medi Natural les facultats delegades en les direccions territorials de la Conselleria previstes en l'article primer, D) Transferències corrents i de capital, apartat 1, de la Resolució de 13 d'agost del 2003, sobre la delegació de l'exercici de competències en determinats òrgans de la Conselleria (DOGV núm. 4571, de 22.08.2003), amb referència a les ajudes de l'annex I.
Tercera
La present ordre produirà efectes a partir del dia següent al de la publicació en el Diari Oficial de la Comunitat Valenciana.
Quarta
Contra la present ordre, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjudici de la interposició de recurs potestatiu de reposició davant l'autoritat que dicta l'acte, en el termini d'un mes des del següent al de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
València, 3 de gener de 2007. - El conseller de Territori i Habitatge: Esteban González Pons
ANNEX
BASES DE LES AJUDES DESTINADES A LA GESTIÓ SOSTENIBLE EN MATÈRIA FORESTAL
Les ajudes es destinen a les activitats següents:
1. Protecció, conservació i millora dels espais forestals.
2. Suport a l'associacionisme forestal.
1a ACTIVITAT. PROTECCIÓ, CONSERVACIÓ I MILLORA DELS ESPAIS FORESTALS
Primera. Objecte
Establir un règim d'ajudes destinades a la gestió sostenible dels espais forestals de la Comunitat Valenciana.
Segona. Requisits dels beneficiaris
1. De manera general poden ser beneficiaris d'aquestes ajudes les persones físiques o jurídiques titulars de drets de propietat, d'ús i gaudi legalment reconeguts de terrenys de titularitat pública o privada inclosos en l'àmbit de les actuacions subvencionables previstes en la present ordre.
Igualment poden ser beneficiaris, les agrupacions legalment constituïdes de persones físiques o jurídiques, públiques o privades, les comunitats de béns o qualsevol altre tipus d'unitat econòmica que, encara no tenint personalitat jurídica, que complisquen els requisits inclosos en el paràgraf anterior.
Les persones físiques o jurídiques titulars de terrenys de titularitat privada poden autoritzar a entitats locals o entitats la utilització dels seus terrenys per a les actuacions previstes en la present ordre.
2. En el cas de les ajudes destinades a la creació, la senyalització i el manteniment de sendes de xicotet recorregut i sendes locals, poden ser beneficiàries entitats locals i entitats sense ànim de lucre, bé per ser titulars de drets de propietat, d'ús o gaudi, o per autorització de persones físiques o jurídiques.
3. Per a ser beneficiari de les ajudes per a la redacció de projectes de noves tecnologies d'eliminació de residus forestals a peu de muntanya, no serà necessària l'acreditació de drets de propietat.
4. No poden obtenir la condició de beneficiari de les ajudes regulades en aquesta ordre les persones o entitats en els quals concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
1. Els beneficiaris de les ajudes han de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
En el cas que per motius imputables a l'interessat es produïsca l'abandó, o destrucció dels treballs, se suspendran totes les ajudes pendents fins que es produïsca el retorn a la situació anterior a l'abandó o la destrucció, sense perjudici dels compromisos adquirits i de les responsabilitats que se'n deriven.
c) Sotmetre's a les actuacions de comprovació, que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, aportant tota la informació li siga requerida en l'exercici d'aquestes actuacions.
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.
e) Comunicar a l'òrgan concedent, en qualsevol moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. Aquesta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Adoptar les mesures necessàries per a donar l'adequada publicitat del caràcter públic del finançament d'activitats, inversions o actuacions de qualsevol tipus que siguen objecte de subvenció, en els termes reglamentàriament establits.
g) Reintegrar els fons percebuts quan calga, conforme al que estableixen els articles 36, 37 i 40 de la Llei 38/2003, de 17 de novembre, general de subvencions.
h) Fer constar en tota informació o documentació pròpia de l'activitat que aquesta està subvencionada per la Conselleria de Territori i Habitatge.
i) Permetre a la Conselleria de Territori i Habitatge, o a les entitats nomenades a l'efecte, el control de qualitat dels treballs realitzats i el material utilitzat.
j) En els espais naturals protegits s'han de tenir en compte les directrius previstes en la normativa específica de cada espai natural protegit.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Quarta. Actuacions objecte de les ajudes. Preus unitaris i imports màxims, i àmbitCinquena. Límits i percentatges d'inversió subvencionable
Independentment dels imports màxims subvencionables fixats per a cada tipus d'actuació en la base quarta, s'estableix una subvenció màxima per sol·licitant i any de 32.665,50 euros.
En cas de sol·licituds d'entitats locals o agrupacions de propietaris legalment constituïdes que tramiten sota un mateix expedient peticions de distints propietaris l'import màxim serà l'obtingut de multiplicar la quantitat anterior pel nombre de propietaris agrupats en la sol·licitud, i no pot en cap cas superar els 129.625,00 euros per expedient i any.
Els treballs descrits poden ser subvencionats fins a un 100% de la inversió realitzada, a excepció de les finalitats 2.a, 2.b, 2.c i 2.d, que seran finançades fins al 80% del cost dels treballs objecte de les ajudes.
L'import total de les ajudes de minimis que reba el beneficiari durant un període de tres anys no podrà ser superior a 100.000 Euros.
Sisena. Assignació pressupostària entre les distintes finalitats
Per a assignació i distribució del pressupost disponible per a les ajudes entre les distintes actuacions cal ajustar-se al que en aquest sentit fixe la corresponent resolució de concessió d'ajudes.
Setena. Sol·licitud i documentació
1. La sol·licitud, es formalitzarà en instància degudament emplenada, dirigida a la Direcció General de Gestió del Medi Natural, segons model que s'adjunta a la present ordre per a la corresponent línia de subvenció.
2. La sol·licitud es presentarà amb anterioritat a la realització de l'activitat o projecte per al qual se sol·licita l'ajuda. El sol·licitant pot executar els projectes una vegada presentada la sol·licitud, sense esperar que la concessió d'ajuda es produïsca i sense que això prejutge la decisió que finalment s'adopte. En aquest cas serà preceptiu informe del personal tècnic de les direccions territorials de la Conselleria de Territori i Habitatge, en el qual s'acredite la data d'inici d'aquests treballs amb una antelació mínima de 15 dies, mitjançant escrit dirigit al director territorial de l'esmentada conselleria, a l'efecte que s'emeta el corresponent informe.
3. La presentació de sol·licitud no generarà cap dret a obtenir subvenció. Tampoc determinarà reconeixement de drets en el supòsit que no s'aproven les ajudes en la corresponent llei de pressupostos de la Generalitat Valenciana.
4. Els treballs objecte d'ajuda es realitzaran d'acord amb les normes tècniques que s'adjunten com a annexos a aquesta ordre.
5. Totes les actuacions objecte d'ajudes proposades pel sol·licitant, en una o diverses propietats, s'agruparan en una única sol·licitud, i no pot superar la subvenció sol·licitada, per al conjunt d'aquestes, el límit econòmic referit en la base cinquena. Així mateix, no s'admetrà a tràmit més d'una sol·licitud d'ajuda sobre una mateixa propietat.
6. La documentació que han de presentar els interessats juntament amb la instància per a sol·licitar les ajudes serà la següent:
6.1. La que acredite la personalitat del sol·licitant
a) Persones físiques
- Fotocòpia compulsada del document nacional d'identitat (DNI/NIF) o passaport en vigor.
- Fotocòpia compulsada de la targeta de resident per als estrangers.
b) Persones jurídiques o agrupació de persones físiques:
- Còpia compulsada del CIF.
- Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite i còpia de poders que acrediten la representació.
- Certificat de l'acta on conste l'acord de sol·licitar les ajudes i el nomenament del representant de l'entitat per a efectuar la seua gestió.
- En el cas de les entitats locals, certificat de l'acord adoptat per l'òrgan competent de l'entitat local.
6.2. L'acreditació de la titularitat de drets de propietat, d'ús i gaudi, mitjançant escriptura pública registrada, certificat registral o mitjançant qualsevol forma vàlida en dret.
6.3. Si és el cas, l'autorització de propietari de titularitat privada a entitat local, mitjançant la seua presentació, i viceversa, acompanyada de declaració jurada de la part representada de no haver sol·licitat la mateixa ajuda.
6.4. Documentació tècnica, que contindrà els apartats següents:
a) Descripció de la finca
a.1) Localització a escala 1:10.000, assenyalant la localització precisa dels treballs.
a.2.) Plànol cadastral de les parcel·les afectades.
b) Descripció detallada dels treballs que s'han de realitzar, indicant a través d'un programa d'actuació la realització d'obres i treballs que s'han de dur a terme, que garantisca l'execució d'aquestes en l'exercici per al qual es concedeix la subvenció.
c) Pressupost desglossat, on s'expresse i justifique el cost dels distints treballs per als quals se sol·licita l'ajuda a través de l'expressió dels preus unitaris de les unitats d'obra que s'han de realitzar.
6.5. Imprés de manteniment de tercers per a pagaments de la Generalitat Valenciana degudament emplenat. (model de Tercers).
6.6. Documentació acreditativa d'estar al corrent de les obligacions tributàries i de la Seguretat Social en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre del 2003, general de subvencions i d'acord amb el que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2775 de 21.06.96). Queden exempts de presentar aquesta documentació les persones físiques i les persones jurídiques sense ànim de lucre la subvenció de les quals no supere els 30.050,60 Euros, de conformitat amb el que disposa l'esmentada ordre, article 3.7 i la Resolució de 25 de juny de 1996 de la Conselleria d'Economia i Hisenda.
6.7. Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació per a la qual se sol·licita la subvenció, i ha d'emplenar-se el model 27377 en tot cas.
6.8. En el cas de les ajudes incloses per a les actuacions 2.b, 2.c i 2.d, s'ha de presentar la declaració responsable de les ajudes de minimis concedides per qualsevol concepte al beneficiari durant els últims tres anys, amb indicació de l'import, organisme, data de concessió i règim d'ajudes en què s'empara, o si és el cas, declaració de no haver percebut cap ajuda.
7. Quan els documents exigits ja estiguen en poder de la Conselleria de Territori i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que aquests documents romanguen vigents i no hagen transcorregut més de cinc anys des de la finalització del procediment a què corresponguen, i ha d'indicar-se expressament en la sol·licitud - apartat observacions - la data, número d'expedient i òrgan en què van ser presentats.
8. Els serveis territorials de Medi Ambient poden demanar del sol·licitant l'aportació de tots aquells documents o dades complementàries que estime necessaris per a la resolució de l'expedient, en particular l'ampliació de la documentació tècnica presentada en cas de considerar-se insuficient per a la seua adequada valoració, com també l'acreditació dels requisits a què es refereix la documentació administrativa.
Vuitena. Lloc i termini de presentació de la sol·licitud d'ajudes
1. Els sol·licitants presentaran la instància i la documentació corresponent, segons el que disposa la base anterior, dirigida a la Direcció General de Gestió del Medi Natural, en qualsevol dels seus serveis territorials d'aquesta, o en qualsevol altra de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú. En el cas d'entitats locals interessades la instància ha d'anar subscrita per l'òrgan competent en l'àmbit local.
2. En cas d'enviament per correu certificat, la presentació de la documentació a l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 3 de desembre (BOE 31.12.1999), pel qual s'aprova el Reglament pel qual es regula la prestació dels serveis postals, en desplegament del que estableix la Llei 24/1998, de 13-7-1998 (BOE 14.07.1998), del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat per l'oficina de correus corresponent, s'entendrà com a data vàlida de presentació aquella que aparega com a data presentació de la sol·licitud a l'oficina de correus corresponent.
3. El termini de presentació d'instàncies serà d'un mes, comptador des de l'endemà de la publicació d'aquesta ordre en el Diari Oficial de la Comunitat Valenciana.
Novena. Esmena de les sol·licituds
Quan la sol·licitud no reunisca els requisits o no s'acompanye la documentació que d'acord amb el corresponent annex d'aquesta ordre resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, els serveis territorials de Medi Ambient requeriran al sol·licitant perquè en el termini de deu dies esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que ha de ser dictada en els termes previstos en l'article 42 de l'esmentada llei.
Aquesta resolució serà dictada per la Direcció General de Gestió del Medi Natural, d'acord amb la Resolució de 13 d'agost de 2003, del conseller de Territori i Habitatge, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
Deu. Ordenació i instrucció del procediment
1. L'òrgan encarregat de l'ordenació i la instrucció del procediment serà la direcció territorial corresponent que, d'ofici acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
2. Les memòries i els projectes seran sotmesos a informe de tècnics designats pel director territorial de la corresponent província, d'acord amb l'article 46.3 del Text refós de la Llei d'hisenda pública de la Generalitat Valenciana.
3. Si es considera que alguna de les sol·licituds no reuneix els requisits necessaris o no s'acompanya tota la documentació exigible o, si és el cas, s'estime necessari l'aportació de qualsevol documentació encaminada a verificar la realització de les actuacions subvencionables, es concedirà al beneficiari un termini de deu dies per a la seua presentació, transcorregut el qual se li podrà declarar decaigut en el dret al tràmit d'aportació documental, de conformitat amb el que disposa l'article 76 de la Llei 30/1992, de 26 de novembre, de règim jurídic de les administracions públiques i del procediment administratiu comú.
La resolució en què es considere transcorregut el termini, decaient el beneficiari en el seu dret al tràmit, i el consegüent decaïment en el dret al cobrament, total o parcial, de la subvenció concedida, serà dictada per la directora general de Gestió del Medi Natural, per delegació del conseller de Territori i Habitatge, conforme a la Resolució de 13 d'agost del 2003, sobre la delegació de l'exercici de competències en determinats òrgans de la Conselleria (DOGV núm. 4571, de 22.08.2003).
Onze. Valoració i proposta de resolució
1. La concessió de les ajudes es realitzarà mitjançant el procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
2. La valoració de les sol·licituds presentades es realitzarà per una comissió de valoració, composta per una comissió presidida pel director general de Gestió del Medi Natural, o persona en qui delegue, i formada pels membres següents: els directors dels serveis territorials de les províncies de Castelló i València i Alacant o persones en què delegue, un tècnic del Servei de Gestió Forestal i un funcionari d'administració general que farà de secretari, aquests últims designats pel director general esmentat.
3. La comissió avaluadora establirà l'assignació i la distribució del pressupost disponible per a les ajudes entre les distintes actuacions, tenint en compte els següents criteris bàsics de valoració, conforme al següent ordre de prioritat:
a) Criteris de prioritat per al foment i el desenvolupament dels boscos a les zones rurals:b) Criteris de prioritat per a foment de sendes d'interès públic:4. Una vegada formalitzats els actes d'instrucció corresponents, la comissió elevarà al director general de Gestió del Medi Natural la proposta de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda que s'han de concedir a cada beneficiari, indicant els percentatges finalment aplicables per a la seua determinació.
5. En el supòsit que el total de les subvencions supere el límit de la consignació pressupostària disponible en l'exercici, la comissió avaluadora proposarà el percentatge que s'ha d'aplicar per a respectar aquest límit.
En el cas que l'import total de les sol·licituds estimades resulte inferior al crèdit pressupostari disponible en l'exercici, la comissió podrà proposar l'increment d'aquest respectant el límit de la consignació pressupostària.
Dotze. Resolució
1. Correspon al director general de Gestió del Medi Natural resoldre sobre la concessió de les subvencions convocades, per delegació del conseller de Territori i Habitatge conforme a la Resolució de 13 d'agost del 2003, sobre la delegació de l'exercici de competències en determinats òrgans de la Conselleria (DOGV núm. 4571, de 22.08.2003).
2. La llista de beneficiaris de cada actuació objecte de subvenció serà objecte de publicació en el Diari Oficial de la Comunitat Valenciana. La resolució inclourà també la quantia subvencionable que s'ha de justificar, l'import de l'ajuda concedida a cada beneficiari, indicant els percentatges o les quanties unitàries aplicats per a la seua determinació, com també, si és el cas, el termini o la data límit per a la presentació de les sol·licituds de cobrament i documentació justificativa de les subvencions concedides. En el cas d'ajudes acollides al Reglament de minimis, s'ha informar al beneficiari que se li concedeix una ajuda acollida a aquest règim.
3. La resolució per la qual es desestimen determinades sol·licituds serà objecte de notificació als interessats.
4. El termini màxim per a resoldre les sol·licituds d'ajuda, serà de tres mesos comptadors des de la data de finalització del termini de presentació de sol·licituds. Transcorregut aquest termini sense haver-se notificat la resolució expressa, els interessats poden entendre desestimades les seues sol·licituds per silenci administratiu en els termes previstos en l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, com també en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.
5. El termini màxim d'execució de les actuacions subvencionades es ressenyarà en la resolució adjudicatòria. En cas de no figurar, seria el 31 d'octubre de l'any per al qual s'ha concedit l'ajuda.
6. Amb caràcter excepcional i per causa degudament justificada es pot concedir pròrroga en el termini d'execució, i és necessari per a això que aquesta siga sol·licitada mitjançant un escrit dirigit al director territorial de la Conselleria de Territori i Habitatge, amb una antelació mínima de 15 dies sobre la data de finalització del període d'execució.
7. Els beneficiaris de les subvencions poden renunciar expressament a aquestes en el termini d'un mes a partir del dia següent al de la notificació de la resolució de la concessió.
Tretze. Comunicació als serveis territorials i revisió de les actuacions. Certificat
a) Una vegada finalitzades les activitats o actuacions objecte de subvenció, el beneficiari ha de comunicar-ho als serveis territorials de la Conselleria de Territori i Habitatge.
b) Les inversions i les despeses objecte de l'ajudes seran revisades per tècnic forestal dels serveis territorials de Medi Ambient, qui expedirà el certificat de la correcta aplicació d'aquestes, requisit necessari perquè els beneficiaris cobren les subvencions.
Així mateix, en cas d'execució per mitjans propis, seran objecte de certificat per tècnic forestal de la Conselleria de Territori i Habitatge, les despeses imputades en mà d'obra i maquinària, d'acord amb els preus unitaris detallats en l'apartat c del punt tercer de la base següent.
Catorze. Sol·licitud de cobrament i justificació de les despeses
1. Per al cobrament de la subvenció, el beneficiari ha de presentar, un model d'instància que s'adjunta a la present ordre dirigida a la Direcció General de Gestió del Medi Natural, en el Registre General de la Conselleria de Territori i Habitatge, en qualsevol dels serveis territorials d'aquesta, o en qualsevol altra de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú, abans del 15 de novembre de l'exercici en què s'ha concedit l'ajuda.
2. Així mateix, si ha caducat la vigència, es presentarà novament la documentació acreditativa d'estar al corrent de les obligacions tributàries i de la Seguretat Social en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre del 2003, general de subvencions i d'acord amb el que disposa l'Ordre de 30 de maig de 1996, de la Conselleria d'Economia i Hisenda (DOGV 2775 de 21.06.96). Queden exempts de presentar aquesta documentació les persones físiques i les persones jurídiques sense ànim de lucre la subvenció de les quals no supere els 30.050,60 Euros, de conformitat amb el que disposa l'esmentada ordre, article 3.7 i la Resolució de 25 de juny de 1996 de la Conselleria d'Economia i Hisenda.
3. Els beneficiaris estan obligats a presentar, abans del 15 de novembre, la justificació de totes les despeses efectuades per a la realització de les activitats subvencionades fins a arribar almenys al pressupost total objecte de la subvenció.
La justificació de les despeses per les entitats locals es realitzarà mitjançant un certificat del secretari de l'aprovació de la despesa per la Comissió de Govern o ple de l'ajuntament i de la intervenció del pagament realitzat.
4. La justificació de pagament es realitzarà mitjançant els documents següents:
a) Còpies compulsades de les factures corresponents a les despeses efectuades en el desenvolupament de les actuacions d'acord amb el programa subvencionat, amb el seu justificant de pagament o document acreditatiu d'aquest.
En tot cas, les factures han de presentar-se en original per a segellar-les en la Direcció Territorial de la Conselleria de Territori i Habitatge que corresponga.
No podrà ser objecte de subvenció l'IVA recuperable pel beneficiari.
b) En aquells casos en què es financen despeses de personal, còpia compulsada del contracte i de les nòmines signades per les persones que realitzen treball en les activitats, i també els justificants corresponents de les cotitzacions de la Seguretat Social i de l'ingrés en la Delegació d'Hisenda de les quantitats retingudes corresponents a l'impost sobre la renda de les persones físiques.
La despesa de mà d'obra pròpia, s'entén com a tal la de la persona titular i la dels membres majors d'edat de la unitat familiar inclosos en qualsevol dels règims de la Seguretat Social. En aquest cas, per a la justificació d'aquest tipus de despesa, el beneficiari ha d'acompanyar la declaració jurada on s'especifiquen les despeses justificades per aquest concepte. El preu unitari màxim justificable de la mà d'obra pròpia serà de 88,24 euros per jornada de treball.
c) En cas d'utilització de maquinària pròpia, certificat d'un tècnic de la Conselleria de les despeses imputades a aquest concepte, a les quals ha d'adjuntar una fotocòpia compulsada del rebut del pagament de l'impost de circulació referit a l'últim període impositiu o, en cas de no estar subjecte a aquest impost, còpia compulsada d'un document acreditatiu de la propietat del vehicle utilitzat. El preu màxim que justificar per l'ús de la maquinària pròpia serà la següent:d) De la finalitat 5a de sendes, ha d'aportar-se el certificat d'homologació i si no n'hi ha el de prehomologació, expedit per Federació d'Esports de Muntanya i Escalada de la Comunitat Valenciana (FEMECV).
5. Només seran tinguts en compte els justificants de data posterior al registre d'entrada del document de sol·licitud d'ajuda i que corresponguen a actuacions o projectes encara no executats.
6. En el supòsit d'alguna variació, en data presentació de la sol·licitud de cobrament, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació objecte de subvenció, s'ha d'aportar novament el model adjunt actualitzat.
Quinze. Pagament de les subvencions concedides
a) El pagament de les ajudes pot realitzar-se una vegada executada en la seua totalitat l'activitat o el projecte per al qual van ser concedides, prèvia presentació pel beneficiari de la corresponent sol·licitud i documentació justificativa de la seua realització.
b) Únicament es pagarà la totalitat de la subvenció concedida si la quantitat subvencionable del projecte ha sigut justificada íntegrament; en qualsevol altre cas, només es pagarà la part de la subvenció proporcional als justificants de despesa aportats, i el director general de Gestió del Medi Natural dictarà per delegació del conseller de Territori i Habitatge conforme a la Resolució de 13 d'agost del 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003), la resolució de decaïment en el dret al cobrament de la subvenció en la quantia no justificada.
c) La Direcció General de Gestió del Medi Natural pot, en qualsevol moment, efectuar les visites i les comprovacions que considere necessàries per a verificar la realització i el funcionament normal de les actuacions subvencionades o requerir al beneficiari la presentació de qualsevol documentació encaminada a la dita verificació.
d) Les persones físiques o jurídiques no exonerades del compliment del que estableix l'Ordre de 30 de maig de 1996, de la Conselleria d'Economia i Hisenda, juntament amb la sol·licitud de pagament anual han d'adjuntar el certificat vigent d'estar al corrent de les seues obligacions tributàries i amb la Seguretat Social
Setze. Reintegrament de les quantitats
1. Són causes de reintegrament, les previstes en els articles 36 i 37 de la Llei 38/2003, de 17 de novembre, general de subvencions.
2. Es reintegraran les quantitats percebudes i l'exigència de l'interès de demora des del moment del pagament de la subvenció en els casos següents:
a. Incompliment de l'obligació de la justificació.
b. Obtenció de la subvenció sense reunir les condicions requerides per a aquesta finalitat.
c. Incompliment de la finalitat per la qual s'ha concedit la subvenció.
d. Incompliment de les condicions imposades als beneficiaris amb el motiu de la subvenció.
Dèsset. Recursos
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan que delegue, esgotant la via administrativa. Contra aquestes resolucions es pot interposar el recurs contenciós administratiu en el termini de dos mesos, comptador des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Dihuit. Règim de Compatibilitat
L'import de les ajudes regulades en la present ordre en cap cas podrà ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha de dur a terme el beneficiari.
Les ajudes previstes en aquesta ordre són incompatibles amb qualsevol altra de la Conselleria de Territori i Habitatge, i d'altres organismes públics amb la mateixa finalitat.
Dènou. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a l'efecte, així com la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
4. La resolució corresponent serà dictada pel director general de Gestió del Medi Natural, per delegació del conseller de Territori i Habitatge conforme al que estableix la disposició final segona de la present ordre.
Vint. Règim d'infraccions i sancions
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.
Vint-i-una. NORMES TÈCNIQUES
FINALITAT 1: FOMENT I DESENVOLUPAMENT DELS BOSCOS A LES ZONES RURALS
1.A. TREBALLS DE REPOBLACIÓ FORESTAL
Espècies recomanades per comarca (subjecte a justificació tècnica, memòria o projecte tècnic específic)
CASTELLÓ
01. Els Ports
Pinus halepensis, Pinus nigra, Pinus sylvestris, Acer campestre, Acer monspessulanum, Acer opalus, Fraxinus angustifolia, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Arbutus unedo, Ilex aquifolium, Juniperus phoenicea, Juniperus thurifera, Taxus baccata.
02. l'Alt Maestrat
Pinus halepensis, Pinus nigra, Pinus sylvestris, Acer campestre, Acer monspessulanum, Acer opalus, Fraxinus angustifolia, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Arbutus unedo, Ilex aquifolium, Juniperus phoenicea, Juniperus thurifera, Taxus baccata.
03. El Baix Maestrat
Pinus halepensis, Pinus nigra, Pinus pinea, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex, Arbutus unedo, Juniperus phoenicea, Juniperus thurifera.
04. L'Alcalatén
Pinus halepensis, Pinus nigra, Pinus pinea, Pinus sylvestris, Acer campestre, Acer monspessulanum, Acer opalus, Chamaerops humilis, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Arbutus unedo, Ilex aquifolium, Juniperus phoenicea, Juniperus thurifera.
05. La Plana Alta
Pinus halepensis, Pinus pinaster, Pinus pinea, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Quercus suber, Arbutus unedo.
06. La Plana Baixa
Pinus halepensis, Pinus pinaster, Pinus pinea, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Quercus suber, Arbutus unedo.
07. L'Alt Palància
Pinus halepensis, Pinus nigra, Pinus pinaster, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Quercus suber, Arbutus unedo, Ilex aquifolium, Juniperus phoenicea, Juniperus thurifera.
08. L'Alt Millars
Pinus halepensis, Pinus nigra, Pinus pinaster, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Arbutus unedo, Ilex aquifolium, Juniperus phoenicea, Juniperus thurifera, Taxus baccata.
VALÈNCIA
09. El Rincón de Ademuz
Pinus halepensis, Pinus nigra, Pinus sylvestris, Acer opalus ssp granatense, Acer monspessulanum, Fraxinus angustifolia, Juglans sp., Juniperus communis, Juniperus oxycedrus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Arbutus unedo, Juniperus phoenicea, Juniperus thurifera.
10. Los Serranos
Pinus halepensis, Pinus nigra, Pinus sylvestris. Acer opalus ssp granatense, Acer monspessulanum, Fraxinus angustifolia, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Arbutus unedo, Juniperus phoenicea, Juniperus thurifera.
11. El Camp de Túria
Pinus halepensis, Pinus pinea, Pinus pinaster, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Arbutus unedo, Juniperus phoenicea.
12. El Camp de Morvedre
Pinus halepensis, Pinus pinaster, Pinus pinea, Chamaerops humilis, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Arbutus unedo, Juniperus phoenicea.
13, 14, 15 i 16. l'Horta Nord, l'Horta Oest, València i l'Horta Sud
Pinus halepensis, Pinus pinea, Pinus pinaster, Chamaerops humilis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Arbutus unedo, Juniperus phoenicea.
17. La Plana d'Utiel-Requena
Pinus halepensis, Pinus pinaster, Pinus pinea, Pinus nigra, Acer opalus, Acer monspessulanum, Fraxinus angustifolia, Fraxinus ornus, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Arbutus unedo, Juniperus phoenicea, Juniperus thurifera.
18. La Hoya de Buñol
Pinus halepensis, Pinus pinaster, Pinus pinea, Pinus nigra, Acer opalus, Acer monspessulanum, Acer opalus, Chamaerops humilis, Fraxinus angustifolia, Fraxinus ornus, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex., Arbutus unedo, Juniperus phoenicea, Juniperus thurifera.
19. El Valle de Cofrentes-Ayora
Pinus halepensis, Pinus pinaster, Pinus pinea, Pinus nigra, Acer monspessulanum, Acer opalus, Fraxinus angustifolia, Fraxinus ornus, Juglans sp., Pistacia lentiscus, Pistacia terebinthus, Populus alba, Populus nigra, Populus tremula, Quercus coccifera, Quercus faginea, Quercus ilex, Juniperus oxycedrus, Arbutus unedo, Juniperus phoenicea, Juniperus thurifera.
20. La Ribera Alta
Pinus halepensis, Pinus pinea, Pinus pinaster, Acer opalus ssp granatense, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Arbutus unedo, Juniperus phoenicea.
21. La Ribera Baixa
Pinus halepensis, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Arbutus unedo, Juniperus phoenicea.
22. La Canal de Navarrés
Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex, Arbutus unedo, Juniperus phoenicea.
23. La Costera
Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex, Arbutus unedo, Juniperus phoenicea.
24. La Vall d'Albaida
Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex, Arbutus unedo, Juniperus phoenicea.
25. La Safor
Pinus halepensis, Pinus pinaster, Pinus pinea, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Arbutus unedo, Juniperus phoenicea.
ALACANT
26. El Comtat
Pinus halepensis, Pinus pinaster, Pinus pinea, Acer opalus ssp granatense, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex, Arbutus unedo, Taxus baccata.
27. L'Alcoià
Pinus halepensis, Pinus pinaster, Pinus pinea, Acer opalus ssp granatense, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex, Arbutus unedo, Juniperus phoenicea, Taxus baccata.
28. L'Alt Vinalopó
Pinus halepensis, Pinus pinaster, Pinus pinea, Fraxinus ornus, Juglans sp. Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex, Arbutus unedo, Juniperus phoenicea, Tetraclinis articulata.
29. El Vinalopó Mitjà
Pinus halepensis, Pinus pinaster, Pinus pinea, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus faginea, Quercus ilex, Arbutus unedo, Juniperus phoenicea, Tetraclinis articulata.
30. La Marina Alta
Pinus halepensis, Pinus pinaster, Pinus pinea, Acer opalus ssp granatense, Chamaerops humilis, Fraxinus ornus, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccidera, Quercus ilex, Arbutus unedo, Juniperus phoenicea.
31. La Marina Baixa
Pinus halepensis, Pinus pinaster, Pinus pinea, Chamaerops humilis, Fraxinus ornus, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Arbutus unedo, Juniperus phoenicea.
32. l'Alcalantí
Pinus halepensis, Pinus pinea, Chamaerops humilis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus coccifera, Quercus ilex, Arbutus unedo, Juniperus phoenicea, Tetraclinis articulata.
33. El Baix Vinalopó
Pinus halepensis, Pinus pinea, Chamaerops humilis, Juniperus oxycedrus, Quercus coccifera, Juniperus phoenicea, Tetraclinis articulata.
34. El Baix Segura
Pinus halepensis, Pinus pinea. Chamaerops humilis, Pistacia lentiscus, Quercus coccifera, Tetraclinis articulata.
Condicions generals tècniques de cada espècie:
(subjecte a condicions específiques de l'estació forestal)Qualitat de la planta
Condicions tècniques per al cultiu de plantes destinades a la repoblació forestal en les muntanyes de la Comunitat Valenciana:
Proveïdor de material forestal
El material forestal destinat a repoblacions forestals i paisatgístiques, posseirà unes característiques vegetatives idèntiques a les que tindrà en el lloc on es plantarà, complint el que estableix el Decret 15/2006 pel qual es regula la producció, la comercialització i la utilització dels materials forestals de reproducció. De la mateixa manera, s'exigirà al distribuïdor que acredite la seua inscripció en el Registre de Recol·lectors de Materials Forestals de la Comunitat Valenciana, tal com estableix aquest decret.
Característiques morfològiques de les plantes
Desenvolupament i conformació de la part aèria.
El desenvolupament de la part aèria, com també la seua conformació, ha de presentar característiques semblants a les naturals, és a dir, una sola tija, recta, vigorosa, amb la guia terminal sana, fulles o acícules completes i degudament lignificades, equilibri hídric, coll i tija sense alteracions ni necròsies i amb el color típic de l'espècie.
Les altures mínimes i màximes en centímetres i el diàmetre mínim del coll de l'arrel, de les espècies de major interés forestal seran les següents:Per a la repoblació en muntanya, la planta serà d'1 saba excepte per a les espècies de Pinus nigra, Pinus sylvestris, Juniperus sp., Taxus baccata i Tetraclinis articulata, que pot ser de dos sabes.
Les plantes de les espècies dels gèneres Ulmus, Celtis, Olea, Juglans, Acer, Fraxinus, seran d'1 o 2 sabes, repicades, amb un mínim de 4 mm de diàmetre en el coll de l'arrel.
Respecte al gènere Populus se seguiran les disposicions de l'Ordre 3080, del Ministeri d'Agricultura, de 21 de gener de 1989 (BOE núm. 33, de 08.02.89).
Desenvolupament i conformació del sistema radicular
El desenvolupament i la conformació del sistema radicular estarà majoritàriament donat pel tipus d'envàs usat.
En climes mediterranis, el factor arrel, quant a qualitat i quantitat es referix, és determinant per a l'arrelament i la supervivència de la planta en el terreny, per això serà objecte d'un especial seguiment i atenció per part de l'administració.
En els mostratges que s'efectuen, s'eliminaran les partides de plantes que tinguen revirament o espiralització de les arrels laterals del pivot ortogeotròpic.
Hi ha presència d'una nombrosa i ben distribuïda cabellera d'arrels secundàries, que permeta l'absorció d'aigua en els 5 cm primers a partir del coll de l'arrel.
No existirà estrangulació de les arrels laterals quan l'envàs estiga format per una paret o reixeta penetrables, la resistència mecànica de la qual siga elevada per a no cedir l'arrel en el seu normal augment de grossor.
Relació entre part aèria i sistema radical
D'acord amb l'altura del contenidor emprat, la seua proporció serà equilibrada, i que la grandària de la tija no passe del doble de l'arrel.
Defectes, carències i malalties
No es consideren plantes aptes totes aquelles que no complisquen les condicions d'aquest annex o presenten defectes en tija i arrels, colors groguencs i marrons, etc. que indiquen carències de nutrició o malalties.
Tècniques de cultiu
Envasos
Els envasos estaran construïts amb materials i models adequats perquè la formació i el desenvolupament, tant del sistema aeri com, principalment, del sistema radicular de l'espècie que es cultiva, siga l'òptim, amb absència total de revirament i tropismes negatiu.
L'altura mínima útil serà de 130 mm.
La capacitat o el volum estarà comprés entre 150-550 cc segons s'especifica en el quadre següent:La superfície mínima de la boca de l'envàs a l'altura del coll de l'arrel serà de 13,5 cm².
La figura geomètrica de l'envàs ha de permetre extraure de forma fàcil i ràpida la planta, sense que es produïsquen danys en la mota o les arrels.
Els envasos, tant si estan aïllats com si són múltiples, han de tindre versatilitat (dissenys) per a ser apilats i paletitzats en el transport com també la seua distribució còmoda per la muntanya.
El material de l'envàs ha de ser reciclable i tindre unes característiques de rapidesa i consistència suficients perquè la planta no es danye durant el transport ni en la posterior distribució en la muntanya.
Els envasos que complisquen les anteriors condicions i que estiguen confeccionats amb material biodegradable comprovat, seran considerats com òptims per a les repoblacions.
Substrats tipus
Estaran constituïdes per una mescla equilibrada i estable de materials, principalment naturals, que permeten la nascència i desenvolupament de la planta amb una textura i cohesió òptima per al desenvolupament del sistema radical i perquè la mota no s'afone durant el transport i la plantació.
El pH ha de ser lleugerament àcid, i la proporció de matèria orgànica no pot ser menor de l'1,5% i ha de contindre un mínim de macroporositat del 20%. El contingut de matèria orgànica recomanable no serà inferior al 10%.
Fertilitzacions tipus
Serà preferible la mínima addició d'adobs, perquè els hàbits que adquireixen les plàntules en viver no excedisquen massa dels que proporcione l'agressivitat del medi en la plantació.
Són recomanables els adobs naturals, els solubles i els d'alliberament lent, la riquesa de nutrients en fòsfor, nitrogen i potassi ha de ser major en les fases de germinació, creixement i enduriment respectivament.
Preparació del terrenyGeneral
Tota la maquinària lleugera, semipesada o pesada utilitzada en els treballs ha d'anar dotada amb extintor de pols i motxilla extintora d'aigua, a més de complir els requisits establits en el Decret 7/2004, de 23 de gener (DOGV 4678), pel qual s'aprova el plec general de normes se seguretat en prevenció d'incendis forestals en l'execució d'obres realitzades en terreny forestal o en els seus voltants.
1.B. MILLORA SELVÍCOLA EN MASSES FORESTALS AMB ELIMINACIÓ DE RESIDUS
S'entendrà per treballs de millora selvícola aquelles actuacions que es realitzen sobre masses forestals dirigides a millorar l'estat vegetatiu de l'arbratge i l'estrat arbustiu, per mitjà de la conformació d'una espessor de massa òptima, reducció de la competència per la llum, l'aigua i els nutrients, eliminació d'individus defectuosos, (secs, malalts, dominats, torçuts, danyats, etc.).
Els treballs que s'inclouen en aquesta finalitat són els següents:
- Desbrossaments selectius del matoll.
- Aclarides i clares.
- Podes d'arbratge.
A fi d'evitar que la realització dels treballs selvícoles genere la proliferació de plagues forestals i un augment en els danys produïts per insectes perforadors, especialment per coleòpters de les famílies dels escolítids i dels curculiònids, en aquests treballs selvícoles es donarà prioritat en l'organització i l'execució a l'extracció de les restes bé escorçades o estellades assegurant-ne l'eliminació.
Instruccions tècniques de podes d'arbratge
A fi d'homogeneïtzar els mètodes de treball i, sense prejudici del que ha establit el plec de condicions tècniques particulars desenvolupat per a aquestes actuacions, a continuació s'exposen els aspectes clau que serviran de guia per a les podes d'arbratge a nivell indicatiu:
a) Claus generals per a assegurar el recobriment de les cicatrius
- La branca ha de tallar-se arran del tronc, i no deixar mai monyons.
- S'evitarà efectuar podes durant el període vegetatiu, ja que l'arbratge es debilita amb això i es fa més susceptible a l'atac dels insectes. El període més favorable és l'immediatament anterior a l'inici de moviment de la saba.
b) Poda de millora tecnològica dels fusts
- Aplicada a masses constituïdes per espècies que donen productes per a fusta de bona qualitat, com per exemple espècies de torns curts, espècies de creixement ràpid i espècies productores de fusta de gran valor.
- Es recomana la seua aplicació per a l'eliminació de les branques, en diverses etapes, fins a una altura de 6-8 m.
- Les podes han de precedir les aclarides i clares, i no s'han de podar els arbres que s'han d'extraure en les citades tallades de millora.
- En el cas de repoblacions, es tindrà en compte el que s'ha exposat a continuació:- En el cas de millora del fust dels xops es considerarà el següent:- La poda de pinedes és una operació d'alt cost, per això es reservarà per als arbres capaços d'aconseguir gran valor, econòmic o paisatgístic o que pel seu estat fitosanitari necessiten una actuació immediata.
- La poda de pinedes es realitza en tres etapes:- No tallar mai la copa pròpiament dita.
- La part que s'ha d'eliminar comprén des de la base del tronc fins a la part del fust en què la copa té la seua màxima amplària.
c) Poda de correcció del port de les coníferes
- En edats de repoblació i plançoneda grossa suprimir les branques arran de sòl.
- En edat de plançoneda grossa efectuar podes de formació de copa i fust que no sobrepassen mai d'1/3 a 1/2 de l'altura total de l'arbre.
d) Podes en l'alzinaGeneral
Tota la maquinària lleugera, semipesada o pesada utilitzada en els treballs ha d'anar dotada amb extintor de pols i motxilla extintora d'aigua, a més de complir els requisits establits en el Decret 7/2004, de 23 de gener (DOGV 4678), pel que s'aprova el plec general de normes se seguretat en prevenció d'incendis forestals en l'execució d'obres realitzades en terreny forestal o en els seus voltants.
1.C. CONVERSIÓ DE MUNTANYA BAIXA D'ALZINAR I ROUREDA A MUNTANYA MITJANA I ALTA
Aquest treball consisteix en la realització de tractaments de selecció i aclarida de rebrots procedents de cep en muntanyes baixes d'alzinar i roureda, destinats a evitar la competència entre aquests reservant en cada peu aquells plançons de futur, genèticament i ecològicament millor conformats, augmentant la capacitat de resistència dels individus a situacions adverses, fonamentament estrés hídric i afavorint la repoblació natural per llavor.
Com a norma general, el tractament ha de realitzar-se reservant en cada individu, com a màxim la meitat dels rebrots, si bé de forma justificada en la memòria tècnica pot realitzar-se una reserva de brots inferior o superior.
El treball pot al seu torn acompanyar-se de desbrossaments selectius de matoll invasor competent amb el desenvolupament de l'alzinar.
S'han d'adoptar les precaucions exposades en el punt anterior relatives a l'extracció de les restes bé escorçades o estellades assegurant-ne l'eliminació, per raons de protecció enfront de plagues com també les relatius a la realització dels tractaments fora del període vegetatiu a fi d'evitar el debilitament de l'arbratge.
General
Tota la maquinària lleugera, semipesada o pesada utilitzada en els treballs ha d'anar dotada amb extintor de pols i motxilla extintora d'aigua, a més de complir els requisits establits en el Decret 7/2004, de 23 de gener (DOGV 4678), pel qual s'aprova el plec general de normes se seguretat en prevenció d'incendis forestals en l'execució d'obres realitzades en terreny forestal o en els seus voltants.
1.D. TRACTAMENTS DE MILLORA DE LA SUREDA
Consisteixen en els tractaments de podes de formació i de producció de suro i fruits en muntanya alta de sureda, els tractaments de protecció posteriors a la caiguda de l'escorça com també tractaments de selecció i aclarida de rebrots procedents de cep en muntanyes baixes de sureda, en les mateixes condicions descrites en el punt anterior.
El treball pot al seu torn acompanyar-se de desbrossaments selectius de matoll invasor i eliminació d'arbratge que competeix amb el creixement de la sureda.
S'han d'adoptar les precaucions exposades en el punt anterior relatives a l'extracció de les restes o bé escorçades o estellat assegurant l'eliminació dels mateixos, per raons de protecció enfront de plagues així com els relatius a la realització dels tractaments fora del període vegetatiu a fi d'evitar el debilitament de l'arbratge.
Les podes de la surera dedicada a la producció de suro sempre han de realitzar-se a saba parada. Una d'aquestes als dos anys següents a la caiguda de l'escorça i una altra enmig d'aquest interval.
La conformació de copa que es busca en aquesta poda consisteix a aconseguir un fust de 3-4 metres d'altura, amb tres branques principals distribuïdes uniformement i inclinades en relació amb el tronc, les quals han d'estar netes de brots en almenys 1,5 metres de la seua longitud.
General
Tota la maquinària lleugera, semipesada o pesada utilitzada en els treballs ha d'anar dotada amb extintor de pols i motxilla extintora d'aigua, a més de complir els requisits establits en el Decret 7/2004, de 23 de gener (DOGV 4678), pel qual s'aprova el plec general de normes se seguretat en prevenció d'incendis forestals en l'execució d'obres realitzades en terreny forestal o en els seus voltants.
FINALITAT 2: FOMENT I POTENCIACIÓ D'APROFITAMENTS FORESTALS
2.A. CULTIU DE PLANTES AROMÀTIQUES, MEDICINALS I CONDIMENTARIES
Espècies recomanades
Família de les buxàcies: Buxus sempervirens L. (boix).
Família de les compostes: Achillea millefolium L. (milfulles), Artemisia absinthium L. (donzell), Artemisia dracunculus L. (estragó), Artemisia vulgaris L. (artemisa vulgar), Calendula officinalis L. (boixac), Centaurea cyanus L. (blauet), Jasonia glutinosa L. (te de roca), Matricaria chamomilla L. (camamilla comuna).
Família de les cistàcies: Helianthemum marifolium L. (setge).
Família de les crassulàcies: Sedum acre L. (crespinell groc).
Família de les equisetàsies: Equisetum arvense L. (cua de cavall xicoteta).
Família de les gutíferes: Hypericum ericoides L. (pericó pinzell), Hypericum perforatum L. (herba foradada).
Família de les lamiaceae: Hyssopus officinalis L. (hisop).
Família de les labiades: Lavandula angustifolia Mill. (espígol), Lavandula angustifolia x latifolia Mill. (lavandí), Lavandula dentada Mill. (espígol dentat), Lavandula latifolia Mill. (espígol comú), Lavandula stoechas Mill. (tomaní), Melissa officinalis L. (melissa), Mentha aquatica L. (herba d'aigua), Mentha x piperita L. (menta piperita), Mentha pulegium L. (poliol d'aigua), Micromeria fruticosa L. (poliol blanc), Ocimum basilicum L. (alfàbega), Origanum mejorana L. (marduix), Origanum vulgare L. (orenga), Rosmarinus officinales L. (romer), Salvia lavandulifolia L. (sàlvia vera), Salvia officinalis L. (sàlvia oficial), Salvia sclarea L. (sàlvia romana), Santolina chamaecyparissus L. (espernallac), Santureja hortensis L. (sajolida), Santureja montana L. (sajolida de bosc), Sidentis angustifolia Lag. (cua de gat), Thymus mastichina L. (moraduix bord), Thymus piperella L. (pebrella), Thymus vulgaris L. (timó).
Família de les malvàcies: Alcea rosae L. (malva reial).
Família de les plantagiàcies: Plantago lanceolata (plantatge de fulla estreta).
Família de les primulàcies: Coris monspeliensis L. (pinzell).
Família de les rutàcies: Ruta graveolens L. (ruda).
Família de les escrofulariàcies: Verbascum densiflorum Bertol. (trepó).
Família de les umbel·líferes: Anethum graveolens (anet), Coriandrum sativum L. (celiandre), Cuminun cyminum L. (comí), Foeniculum vulgare Mill. (fenoll), Petroselium crispum Mill. (julivert), Pimpinella anisum L. (anís).
Família de les valerianàcies: Valeriana officinalis L. (valeriana).
Família de les verbenàcies: Lippia citriodora Ort. (marialluïsa).
Condicions tècniques
La densitat òptima de plantació ha de ser de 7.122-7.654 plantes per hectàrea, excepte per al Thymus vulgaris (timó) que serà 19.453-72.899 plantes per hectàrea.
Les plantes poden ser a arrel nua o mota.
Qualitat de la planta
Les plantes utilitzades han de complir els aspectes que s'apliquen de les condicions tècniques per al cultiu de plantes destinades a la repoblació forestal en les muntanyes de la Comunitat Valenciana: incloses en l'apartat c) Qualitat de la planta, de les normes tècniques establides per a l'apartat 1.a. Treballs de repoblació forestal de la Finalitat 1 Foment i desenvolupament dels boscos en les zones rurals d'aquest annex.
2.B. MANTENIMENT I MILLORA DE LA POTENCIALITAT TOFONERA A MUNTANYES PRODUCTORES
El manteniment i la millora de la potencialitat tofonera en masses de productors, naturals o procedents de plantació, atendrà al sòl, al vol o a la protecció de les masses tofoneres dels animals que danyen la tòfona.
Els treballs sobre el sòl consistiran en una gradació superficial o binades manuals al voltant de les plantes, els treballs sobre el vol consistiran en podes i aclarides amb posterior eliminació de residus.
La protecció de les masses tofoneres dels animals danyosos per a la trufa es durà a terme per mitjà de la construcció de tancaments amb retícula no inferior a 145/15/30, i complir el que estableix el Decret 178/2005, pel qual s'estableixen les condicions de les tanques en el medi natural i els tancaments cinegètics (DOGV 5140, de 22 de novembre del 2005)
2.C. IMPLANTACIÓ DE NOVES EXPLOTACIONS TOFONERES
Espècie: Amb caràcter general i indicatiu (sense prejudici del que aconsellen les característiques pròpies de l'estació forestal), s'utilitzarà l'espècie Quercus ilex (alzina) inoculada en el seu sistema radicular amb Tuber melanosporum (tòfona negra), tenint en compte les següents característiques.
Condicions tècniques
Condicions climatològiques:
Precipitació: 500-900 mm anuals, precipitació en els mesos de juliol i agost de 100 mm.
Temperatura: Mitjana anual 11-14 ºC,
Màxima mes més càlida 23-32 ºC, Mínima mes més freda (-2)-(-6) ºC
Gelades: Poc intenses o inexistents
Fisiografia:
Altitud: > 700 m
Pendent: Zones amb lleuger pendent <12% o en zones planes sense problemes d'entollament
Orientació: Migdia
Sòl:
Naturalesa: Calcari
PH: 7'8 (alcalí) mesurat en saturació d'aigua
Textura: Franca, francoarenosa. Pedregosa
M.O.: 1-8% en els primers horitzons
Nitrogen mineral: 0'6 - 4 mg de N/100 g de sòl
Fòsfor assimilable: 0'3 - 1'1 mg de P2 O2/100 g de sòl
Calci: 20 - 30 M.e.q. de Ca/100 gr
Magnesi: 0'8 - 1'5 M.e.q. de MG/100 gr
Potassi: 0'2 - 0'7 M.e.q. de K/100 gr
Densitat de plantació:
Pot oscil·lar entre 330 i 150 plantes per hectàrea
Preparació de terreny:
Subsòl i gradació superficial
Qualitat de la planta
Les plantes utilitzades han de complir els aspectes que s'apliquen de les condicions tècniques per al cultiu de plantes destinades a la repoblació forestal en les muntanyes de la Comunitat Valenciana: incloses en l'apartat c) Qualitat de la planta, de les normes tècniques establides per a l'apartat 1.a. Treballs de repoblació forestal de la Finalitat 1 Foment i desenvolupament dels boscos en les zones rurals d'aquest annex.
En cas de proposar la utilització d'altres espècies ha de ser justificat en la memòria tècnica o projecte que presente el sol·licitant.
Termes municipals
Només es concedirà subvenció a les explotacions tofoneres en els següents termes municipals, a causa de les seues característiques climàtiques i edafològiques:
Castelló: Atzeneta del Maestrat, Albocàcer, Ares del Maestre, la Pobla de Benifassà, Barracas, Bejís, Benafer, Benafigos, Cortes de Arenoso, Culla, Benasal, Castell de Cabres, Castellfort, Catí, Caudiel, Cinctorres, Eslida, Jérica, Palanques, Torás, Pina de Montalgrao, Portell de Morella, Xert, Xodos, Forcall, Fuente la Reina, Herbés, Lucena del Cid, Ludiente, La Mata, Montán, Morella, Olocau del Rey, Puebla de Arenoso, Sacañet, Todolella, El Toro, la Torre d'En Besora, Vallibona, Vilafranca, Villahermosa del Río, Villanueva de Viver, Villores, Vistabella del Maestrazgo, Zorita del Maestrazgo, Viver, Zucaina.
València: Alcublas, Ademuz, Alpuente, Andilla, Aras de los Olmos, Benagéber, Calles, Casas Altas, Casas Bajas, Castielfabib, Chelva, Chera, Domeño, La Yesa, Loriguilla, Puebla de San Miquel, Requena, Sinarcas, Sot de Chera, Titaguas, Tuéjar, Utiel, Torrebaja, Vallanca.
General
Tota la maquinària lleugera, semipesada o pesada utilitzada en els treballs ha d'anar dotada amb extintor de pols i motxilla extintora d'aigua, a més de complir els requisits establits en el Decret 7/2004, de 23 de gener (DOGV 4678), pel qual s'aprova el plec general de normes se seguretat en prevenció d'incendis forestals en l'execució d'obres realitzades en terreny forestal o en els seus voltants.
FINALITAT 5: FOMENT DE LES XARXES D'INTERÉS PÚBLIC
Les característiques tècniques s'ajustaran al que disposa el Decret 179/2004, de 24 de setembre, del Consell de la Generalitat Valenciana, de regularització del senderisme i esports de muntanya de forma compatible amb la conservació del medi natural.
5.A. EXECUCIÓ DE PROJECTES D'HOMOLOGACIÓ DE SENDES
L'ordre d'ajudes es refereix tant a les sendes de gran recorregut (GR) com a les de petit recorregut (PR) i sendes locals (SL).
Marques horitzontals
Són marques de pintura consistents en dos traços de pintura horitzontals de 3 a 5 cm d'amplària i de 10 a 15 cm de longitud, separats per 1 cm entre si. La banda superior serà blanca i la banda inferior serà roja per a les sendes de gran recorregut (GR), groga per a les sendes de petit recorregut (PR) i verd per a les sendes locals (SL). Aquestes bandes, si es pot, es col·locaran a l'altura de la vista (entre 1,5 m i 2 m d'altura).
Les marques de pintura es disposen sobre suports naturals, pedres, arbres, murs i només excepcionalment, quan no existisquen elements naturals, s'utilitzaran pals de seguiment.
La freqüència de les marques ha de ser de manera que guie el senderista. Quan existisquen possibles riscos d'equivocació, la senyalització ha de ser rigorosa, de manera que només veiem una marca, ja s'intuïsca la següent. En un senda clara i perfectament traçada sense possibilitat d'equivocació les marques estaran més espaiades, amb una distància màxima de 250 metres corresponent-se amb quatre o cinc minuts de marxa caminant.
Marques verticals
Quan no existisquen suports naturals per a pintar les marques, serà necessària la utilització de pals de seguiment.
Els pals de seguiment seran de fusta tractada per a exterior, arredonida, de 10 cm de diàmetre. La longitud total serà de 200 cm, dels quals 150 cm seran visibles i els 50 cm restants estaran clavats en la terra. Per a la seua major subjecció i resistència al vandalisme les estaques s'instal·laran cementades.
Els pals estan pintats en la part superior, a uns 135 cm d'altura i deixant 5 cm lliures en l'extrem. Les bandes de pintura ocuparan tot el diàmetre de l'estaca, permetent d'aquesta manera ser visibles en ambdós sentits del recorregut.
Quan es necessite informació més detallada sobre el tipus de senda, número, situació, direcció o qualsevol altra informació complementària a la senda i al seu recorregut, s'utilitzaran senyals verticals que poden ser:
Pals indicadors
Segons el tipus d'informació, es classifiquen en: pals indicadors d'ubicació, pals indicadors de direcció o pals indicadors mixtos. Es compon d'un pal de fusta en què se situen senyals de fusta tractada o metàl·lics que, segons siguen d'ubicació o de direcció seran rectangulars o tindran forma de fletxa.
Pals indicadors d'ubicació: La seua funció és la identificació de la senda i del lloc en què ens trobem dins del recorregut. Consta d'una xapa rectangular en la qual apareix el nom de la senda i el nom del topònim del lloc.
Pals indicadors de direcció: Indiquen la direcció i el sentit que s'ha de seguir del recorregut. Consta d'una xapa rectangular acabada en fletxa en què s'indica el nom de la senda, així com el lloc i la distància dels punts o llocs a què ens dirigeix la direcció de la fletxa. Aquells senyals que indiquen la direcció que s'ha de prendre per a realitzar rutes alternatives no pertanyents a la senda, no seran identificades amb el mateix nom.
Pals indicadors mixtos: Es denominen així aquells pals indicadors que tenen els dos tipus de xapes informatives, les rectangulars d'informació i les de fletxes de direcció. En les fletxes dels pals indicadors de direcció han de portar a més del lloc a on es dirigix la senda, la distància i el temps aproximat.
Panells informatius
Són senyals que suporten panells informatius rectangulars amb informació específica de les característiques tècniques de la senda o xarxa de sendes (horaris, distàncies, desnivells, etc.), poblacions i punts d'interés pròxims.
El senyal estarà construït en fusta tractada per a exterior, amb dos pals de subjecció en què estarà ancorat el panell informatiu, quedant tot el conjunt protegit per una estructura en forma de teuladell a dos aiguavessos.
Amb unes dimensions mínimes per a albergar el panell informatiu de 70 cm d'alt per 100 cm de llarg.
El conjunt del panell té una altura de 245 cm.
Des del sòl a la part baixa del teuladell tindrà com a mínim una altura de 190 cm. El teuladell tindrà una altura de 55 cm per 140 cm en la zona aèria que cobreix el panell a dos aiguavessos i una longitud aproximada de 170 cm. La part ancorada al sòl tindrà una longitud mínima de 60 cm.
El contingut del panell informatiu ha de contindre com a mínim:
- Les sigles i la numeració de la senda o xarxa de sendes que serà assignada per mitjà del procediment d'homologació de la Federació d'Esports de Muntanya i Escalada de la Comunitat Valenciana (FEMECV).
- Informació sobre la senyalització utilitzada, segons la tipologia de la senda.
- Representació topogràfica i gràfica del recorregut, incloent poblacions i carreteres.
- Perfil de les sendes en percentatge 1/10.
- Taula de serveis dels pobles.
- Punts d'interés culturals, naturals i esportius.
- Data d'homologació federativa de la senda.
- Normes de comportament en el medi natural del senderista.
- Logotips: Generalitat Valenciana, conselleria competent en la matèria, Federació d'Esports de Muntanya i Escalada de la Comunitat Valenciana (FEMECV), entitat promotora, executora i col·laboradors.
5.B. MANTENIMENT DE SENDES
La reposició de la senyalització s'ajustarà a les normes tècniques del punt 5. A).
De la mateixa manera, seran susceptibles de rebre ajuda les tasques de neteja de la vegetació invasora de la senda, en aquelles zones que requerisquen d'aquesta actuació.
2a ACTIVITAT: SUPORT A L'ASSOCIACIONISME FORESTAL
Primera. Objecte
Establir un règim d'ajudes destinades a les associacions de propietaris forestals públiques i privades el treball de les quals reinvertisca de manera indirecta en els espais forestals de la Comunitat Valenciana.
Segona. Requisits dels beneficiaris
1. De manera general poden ser beneficiaris d'aquestes ajudes les agrupacions legalment constituïdes i reconegudes com a associacions de propietaris forestals públiques i privades les actuacions subvencionables de les quals es troben previstes en la present ordre.
2. No poden obtindre la condició de beneficiari de les ajudes regulades en aquesta ordre les persones o entitats en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
Els beneficiaris de les ajudes han de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació, que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, aportant tota la informació que els siga requerida en l'exercici de les dites actuacions.
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.
e) Comunicar a l'òrgan concedent, en qualsevol moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. Aquesta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Adoptar les mesures necessàries per a donar l'adequada publicitat del caràcter públic del finançament d'activitats, inversions o actuacions de qualsevol tipus que siguen objecte de subvenció, en els termes reglamentàriament establits.
g) Reintegrar els fons percebuts quan procedisca, d'acord amb el que estableixen els articles 36, 37 i 40 de la Llei 38/2003, de 17 de novembre, general de subvencions.
h) Fer constar en tota informació o documentació pròpia de l'activitat que aquesta està subvencionada per la Conselleria de Territori i Habitatge.
i) Permetre a la Conselleria de Territori i Habitatge, o a les entitats nomenades per a això, el control de qualitat dels treballs realitzats i el material utilitzat.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Quarta. Actuacions objecte de les ajudes. Imports màxims i àmbit
1. Manteniment d'associacions forestals
Consisteix en les despeses derivades de la gestió interna de l'associació, compra de material i contractació de personal. Així mateix, es pot sol·licitar durant el primer any de la constitució legal de l'associació les despeses derivades de la dita constitució. Es fixa un import màxim subvencionable per a aquesta actuació de 6.000 Euros.
2. Divulgació i foment de l'associacionisme
Consistent en la creació i la distribució de butlletins informatius, creació i manteniment de pàgines web, desenvolupament de campanyes de sensibilització en l'àmbit de l'associacionisme dels propietaris forestals. Es fixa un import màxim subvencionable per a aquesta actuació de 9.000 Euros.
Cinquena. Límits i percentatges d'inversió subvencionable
Independentment dels imports màxims subvencionables fixats per a cada tipus d'actuació en la base quarta, s'estableix una subvenció màxima per sol·licitant i any de 15.000,00 euros.
Els treballs descrits poden ser subvencionats fins a un 70% de la inversió realitzada.
Sisena. Assignació pressupostària entre les distintes finalitats
Per a l'assignació i la distribució del pressupost disponible per a les ajudes entre les distintes actuacions cal ajustar-se al que en aquest sentit fixe la corresponent resolució de concessió d'ajudes.
Setena. Sol·licitud i documentació
1. La sol·licitud, es formalitzarà en instància degudament emplenada, dirigida a la Direcció General de Gestió del Medi Natural, segons model que s'adjunta a la present ordre per a la corresponent línia de subvenció.
2. El sol·licitant pot executar l'activitat una vegada presentada la sol·licitud, sense esperar que la concessió d'ajuda es produïsca i sense que això prejutge la decisió que finalment s'adopte. En aquest cas serà preceptiu informe del personal tècnic de les direccions territorials de la Conselleria de Territori i Habitatge, en el qual s'acredite aquesta actuació amb una antelació mínima de 15 dies, per mitjà d'un escrit dirigit al director territorial de l'esmentada conselleria, a l'efecte que s'emeta el corresponent informe.
3. La presentació de sol·licitud no generarà cap dret a obtindre la subvenció. Tampoc determinarà reconeixement de drets en el supòsit que no s'aproven les ajudes en la corresponent llei de pressupostos de la Generalitat Valenciana.
4. Totes les actuacions objecte d'ajudes proposades pel sol·licitant, s'agruparan en una única sol·licitud, la subvenció sol·licitada no pot superar, per al conjunt d'aquestes, el límit econòmic referit en la base cinquena. Així mateix, no s'admetrà a tràmit més d'una sol·licitud d'ajuda d'una mateixa associació.
5. La documentació que han de presentar els interessats junt amb la instància per a sol·licitar les ajudes serà la següent:
5.1. Documentació comuna per a sol·licitar qualsevol línia d'actuació:
- Còpia compulsada del CIF de l'entitat sol·licitant.
- Còpia compulsada dels estatuts de l'entitat o escriptura de constitució de l'associació.
- Declaració jurada del president de l'associació acreditant la condició que tots els membres de l'associació posseeixen propietats forestals.
- Document que acredite la inscripció en el Registre Autonòmic d'Associacions de la Comunitat Valenciana.
- Acta on conste l'acord de sol·licitar les ajudes i el nomenament del representant de l'entitat per a efectuar la seua gestió.
- Còpia compulsada del DNI del representant.
- Imprés de manteniment de tercers per a pagaments de la Generalitat Valenciana degudament emplenat. (model Tercers).
- Documentació acreditativa d'estar al corrent de les obligacions tributàries i de la Seguretat Social de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV 2775 de 21.06.96). Queden exempts de presentar aquesta documentació les persones físiques i les persones jurídiques sense finalitat lucrativa la subvenció de les quals no supere els 30.050,60 Euros, de conformitat amb el que disposa l'esmentada ordre, article 3.7 i la Resolució de 25 de juny de 1996 de la Conselleria d'Economia i Hisenda.
- Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació per a la qual se sol·licita la subvenció, i ha d'emplenar-se el model 27108 en tot cas.
5.2. Documentació específica per a sol·licitar la subvenció de manteniment d'associacions forestals:
- Còpies compulsades de factures comprovadores de compra de material.
- Document acreditatiu de qualsevol contractació laboral subvencionable per aquesta ordre, acompanyat d'escrit firmat pel treballador i pel representant de l'associació en el qual aparega de forma clara el lloc de treball cobert, funcions, duració del contracte, i hores mensuals treballades com també les sol·licitades en ajuda.
- En cas de sol·licitar ajuda destinada a cobrir les despeses derivades de constitució, s'acreditaran per mitjà dels corresponents justificants de pagament.
5.3. Documentació específica per a sol·licitar la subvenció en matèria de divulgació i foment de l'associacionisme
- Memòria valorada firmada pel representant, que contindrà els apartats següents:
a) Descripció detallada de les actuacions que s'han de realitzar, desglossant a través d'un programa d'actuació les activitats subvencionades, garantint així l'execució d'aquestes en l'exercici per al qual es concedeix la subvenció.
b) Pressupost desglossat, on s'expresse i justifique el cost dels distints treballs per als quals se sol·licita ajuda.
6. Quan els documents exigits ja estiguen en poder de la Conselleria de Territori i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que aquests documents romanguen vigents i no hagen transcorregut més de cinc anys des de la finalització del procediment a què corresponguen, i ha d'indicar-se expressament en la sol·licitud - apartat observacions - la data, el número d'expedient i l'òrgan en què van ser presentats.
7. La Direcció General de Gestió del Medi Natural pot demanar del sol·licitant l'aportació de tots aquells documents o dades complementàries que estime necessaris per a la resolució de l'expedient, en particular l'ampliació de la documentació tècnica presentada en cas de considerar-se insuficient per a la seua adequada valoració, com també l'acreditació dels requisits a què es refereix la documentació administrativa.
Huit. Lloc i termini de presentació de la sol·licitud d'ajudes
1. Els sol·licitants presentaran la instància i la documentació corresponent, segons el que disposa la base anterior, dirigida a la Direcció General de Gestió del Medi Natural, en qualsevol dels serveis territorials d'aquesta, o en qualsevol altra de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú.
2. En cas d'enviament per correu certificat, la presentació de la documentació a l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 3 de desembre (BOE 31.12.1999), pel qual s'aprova el Reglament pel qual es regula la prestació dels serveis postals, en desplegament del que estableix la Llei 24/1998, de 13-7-1998 (BOE 14.07.1998), del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat per l'oficina de correus corresponent, s'entendrà com a data vàlida de presentació aquella que aparega com a data presentació de la sol·licitud a l'oficina de correus corresponent.
3. El termini de presentació d'instàncies serà d'un mes, comptador des de l'endemà de la publicació d'aquesta ordre en el Diari Oficial de la Comunitat Valenciana.
Nou. Esmena de les sol·licituds
Quan la sol·licitud no reunisca els requisits o no s'acompanye la documentació que d'acord amb el corresponent annex d'aquesta ordre resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, la Direcció General de Gestió del Medi Natural requerirà el sol·licitant perquè en el termini de deu dies esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que ha de ser dictada en els termes que preveu l'article 42 de l'esmentada llei.
La dita resolució serà dictada per la Direcció General de Gestió del Medi Natural, d'acord amb la Resolució de 13 d'agost del 2003, del conseller de Territori i Habitatge, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
Deu. Ordenació i instrucció del procediment
1. L'òrgan encarregat de l'ordenació i la instrucció del procediment serà la Direcció General de Gestió del Medi Natural que, d'ofici acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
2. Les memòries seran sotmeses a informe de tècnics designats per la Direcció General de Gestió del Medi Natural, d'acord amb l'article 46.3 del Text refós de la Llei d'hisenda pública de la Generalitat Valenciana.
3. Si es considera que alguna de les sol·licituds no reuneix els requisits necessaris o no s'acompanya tota la documentació exigible o, si és el cas, s'estime necessari l'aportació de qualsevol documentació encaminada a verificar la realització de les actuacions subvencionables, es concedirà al beneficiari un termini de deu dies per a la presentació, transcorregut el qual se li podrà declarar decaigut en el seu dret al tràmit d'aportació documental, de conformitat amb el que disposa l'article 76 de la Llei 30/1992, de 26 de novembre, de règim jurídic de les administracions públiques i del procediment administratiu comú.
La resolució en què es tinga per transcorregut el termini, decaient el beneficiari en el seu dret al tràmit, i el consegüent decaïment en el dret al cobrament, total o parcial, de la subvenció concedida, serà dictada per la directora general de Gestió del Medi Natural, per delegació del conseller de Territori i Habitatge, d'acord amb la Resolució de 13 d'agost del 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003).
Onze. Valoració i proposta de resolució
1. La concessió de les ajudes es realitzarà per mitjà del procediment de concurrència competitiva a què es refereix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en l'apartat 3.
2. La valoració de les sol·licituds presentades es realitzarà per una comissió de valoració, formada per una comissió presidida pel director general de Gestió del Medi Natural, o persona en qui delegue, i formada pels membres següents: cap de Servei de Gestió Forestal, un tècnic del Servei de Gestió Forestal i un funcionari d'administració general que farà de secretari, aquests últims designats pel director general mencionat.
La comissió avaluadora establirà l'assignació i la distribució del pressupost disponible per a les ajudes entre les distintes actuacions, tenint en compte els següents criteris bàsics de valoració:4. Una vegada formalitzats els actes d'instrucció corresponents, la comissió elevarà al director general de Gestió del Medi Natural la proposta de concessió de subvencions, la qual contindrà les sol·licituds desestimades i el motiu de la desestimació, les sol·licituds estimades, la quantia subvencionable i l'import de l'ajuda que s'ha de concedir a cada beneficiari, indicant els percentatges finalment aplicables per a la seua determinació.
5. En el supòsit que el total de les subvencions supere el límit de la consignació pressupostària disponible en l'exercici, la comissió avaluadora proposarà el percentatge que s'ha d'aplicar per a respectar aquest límit.
En el cas que l'import total de les sol·licituds estimades resulte inferior al crèdit pressupostari disponible en l'exercici, la comissió pot proposar l'increment d'aquest respectant el límit de la consignació pressupostària.
Dotze. Resolució
1. Correspon a la director general de Gestió del Medi Natural resoldre sobre la concessió de les subvencions convocades, per delegació del conseller de Territori i Habitatge d'acord amb la Resolució de 13 d'agost del 2003, sobre la delegació de l'exercici de competències en determinats òrgans de la Conselleria (DOGV núm. 4571, de 22.08.2003).
2. La llista de beneficiaris de cada actuació objecte de subvenció es publicarà en el Diari Oficial de la Comunitat Valenciana. La resolució inclourà també la quantia subvencionable que s'ha de justificar, l'import de l'ajuda concedida a cada beneficiari, indicant els percentatges o quanties unitàries aplicats per a la seua determinació, així com, si és el cas, el termini o data límit per a la presentació de les sol·licituds de cobrament i documentació justificativa de les subvencions concedides.
3. La resolució per la qual es desestimen determinades sol·licituds serà objecte de notificació als interessats.
4. El termini màxim per a resoldre les sol·licituds d'ajuda, serà de tres mesos comptadors des de la data de finalització del termini de presentació de sol·licituds. Transcorregut aquest termini sense haver-se notificat la resolució expressa, els interessats poden entendre desestimades les seues sol·licituds per silenci administratiu en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, així com en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.
5. El termini màxim d'execució de les actuacions subvencionades es ressenyarà en la resolució adjudicatòria. En cas de no figurar, serà el 31 d'octubre de l'any per al qual s'ha concedit l'ajuda.
6. Amb caràcter excepcional i per causa degudament justificada es pot concedir pròrroga en el termini d'execució, i és necessari per a això que aquesta siga sol·licitada per mitjà d'un escrit dirigit al director general de Gestió del Medi Natural de la Conselleria de Territori i Habitatge, amb una antelació mínima de 15 dies sobre la data de finalització del període d'execució.
7. Els beneficiaris de les subvencions poden renunciar expressament a aquestes en el termini d'un mes a partir de l'endemà de la notificació de la resolució de la concessió.
Tretze. Comunicació a la direcció general i revisió de les actuacions. Certificat
a) Una vegada finalitzades les activitats o actuacions objecte de subvenció, el beneficiari ha de comunicar-ho a la Direcció General de Gestió del Medi Natural de la Conselleria de Territori i Habitatge.
b) Les inversions i les despeses objecte de les ajudes seran revisades per tècnic forestal de la Direcció General de Gestió del Medi Natural, qui expedirà el certificat de la correcta aplicació d'aquestes, requisit necessari perquè els beneficiaris cobren les subvencions.
Catorze. Sol·licitud de cobrament i justificació de les despeses
1. Per al cobrament de la subvenció, el beneficiari ha de presentar, model d'instància que s'adjunta a la present orde dirigida a la Direcció General de Gestió del Medi Natural, en el Registre General de la Conselleria de Territori i Habitatge, en qualsevol dels serveis territorials d'aquesta, o en qualsevol altra de les formes previstes en l'article 38.4 de la Llei 30/1992, de règim jurídic de les administracions públiques i del procediment administratiu comú, abans del 15 de novembre de l'exercici en què s'ha concedit l'ajuda.
2. Així mateix, si ha caducat la seua vigència, es presentarà de nou la documentació acreditativa d'estar al corrent de les obligacions tributàries i de la Seguretat Social de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV 2775 de 21.06.96). Queden exempts de presentar aquesta documentació les persones físiques i les persones jurídiques sense ànim de lucre la subvenció de les quals no supere els 30.050,60 Euros, de conformitat amb el que disposa l'esmentada ordre, article 3.7 i la Resolució de 25 de juny de 1996 de la Conselleria d'Economia i Hisenda.
3. Els beneficiaris estan obligats a presentar, abans del 15 de novembre, la justificació de totes les despeses efectuades per a la realització de les activitats subvencionades fins a arribar almenys al pressupost total objecte de la subvenció.
4. La justificació de pagament es realitzarà per mitjà dels documents següents:
a) Còpies compulsades de les factures corresponents a les despeses efectuades en el desenvolupament de les actuacions d'acord amb el programa subvencionat, amb el seu justificant de pagament o document acreditatiu d'aquest.
En tot cas, les factures han de presentar-se en original per a segellar-se en la Direcció Territorial de la Conselleria de Territori i Habitatge que corresponga.
No podrà ser objecte de subvenció l'IVA recuperable pel beneficiari.
b) En aquells casos en què es financen despeses de personal, còpia compulsada del contracte i de les nòmines firmades per les persones que realitzen treball en les activitats, i també els justificants corresponents de les cotitzacions de la Seguretat Social i de l'ingrés en la Delegació d'Hisenda de les quantitats retingudes corresponents a l'impost sobre la renda de les persones físiques.
5. Només seran tinguts en compte els justificants de data posterior al registre d'entrada del document de sol·licitud d'ajuda i que corresponguen a actuacions encara no executades.
6. En el supòsit d'alguna variació, en data de presentació de la sol·licitud de cobrament, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació objecte de subvenció, s'ha d'aportar de nou el model adjunt actualitzat.
Quinze. Pagament de les subvencions concedides
a) El pagament de les ajudes pot realitzar-se una vegada executada en la seua totalitat l'activitat o projecte per al qual van ser concedides, prèvia presentació pel beneficiari de la corresponent sol·licitud i documentació justificativa de la seua realització.
b) Únicament es pagarà la totalitat de la subvenció concedida si la quantitat subvencionable del projecte ha sigut justificada íntegrament; en qualsevol altre cas, només es pagarà la part de la subvenció proporcional als justificants de despesa aportats, la directora general de Gestió del Medi Natural dictarà, per delegació del conseller de Territori i Habitatge d'acord amb la Resolució de 13 d'agost del 2003, sobre delegació de l'exercici de competències en determinats òrgans de la Conselleria (DOGV núm. 4571, de 22.08.2003), resolució de decaïment en el dret al cobrament de la subvenció en la quantia no justificada.
c) La Direcció General de Gestió del Medi Natural pot, en qualsevol moment, efectuar les visites i les comprovacions que considere necessàries per a verificar la realització i el funcionament normal de les actuacions subvencionades o requerir al beneficiari la presentació de qualsevol documentació encaminada a la dita verificació.
d) Les persones físiques o jurídiques no exonerades del compliment del que estableix l'Ordre de 30 de maig de 1996, de la Conselleria d'Economia i Hisenda, juntament amb la sol·licitud de pagament anual han d'adjuntar el certificat vigent d'estar al corrent de les seues obligacions tributàries i amb la Seguretat Social
Setze. Reintegrament de les quantitats
1. Són causes de reintegrament, les previstes en els articles 36 i 37 de la Llei 38/2003, de 17 de novembre, general de subvencions.
2. Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
a. Incompliment de l'obligació de la justificació.
b. Obtenció de la subvenció sense reunir les condicions requerides per a aquesta finalitat.
c. Incompliment de la finalitat per la qual s'ha concedit la subvenció.
d. Incompliment de les condicions imposades als beneficiaris amb el motiu de la subvenció.
Dèsset. Recursos
1. Les resolucions adoptades, en dictar-se per delegació, indicaran expressament aquesta circumstància i es consideraran dictades per l'òrgan delegatori, esgotant la via administrativa. Contra aquestes resolucions es pot interposar el recurs contenciós administratiu en el termini de dos mesos, comptadors des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes, comptadors des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Dihuit. Règim de compatibilitat
L'import de les ajudes regulades en la present ordre en cap cas pot ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha de dur a terme el beneficiari.
Les ajudes previstes en aquesta ordre són incompatibles amb qualsevol altra de la Conselleria de Territori i Habitatge, i d'altres organismes públics amb la mateixa finalitat.
Dènou. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a l'efecte, així com la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
4. La resolució corresponent serà dictada pel director general de Gestió del Medi Natural, per delegació del conseller de Territori i Habitatge d'acord amb el que estableix la disposició final segona de la present ordre.
Vint. Règim d'infraccions i sancions
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.